NEUVOSTON ASETUS (ETY) N:o 743/93,
annettu 17 päivänä maaliskuuta 1993,
täydentävän kaupan järjestelmään kuuluvien Portugaliin toimitettavien tuotteiden luettelosta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 234 artiklan 3 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(1)sekä katsoo, että
yhtenäismarkkinoiden toteuttaminen edellyttää kaupan esteiden poistamista ei ainoastaan yhteisön, sellaisena kuin yhteisö oli 31 päivänä joulukuuta 1985, jäsenvaltioiden väliltä, vaan myös mahdollisimman suuressa määrin näiden jäsenvaltioiden ja Espanjan ja Portugalin väliltä; tätä tarkoitusta varten täydentävän kaupan järjestelmä olisi lakkautettava ehdottoman tarpeellisia tapauksia lukuun ottamatta,
mainitun järjestelmän hoitamisesta saatu kokemus on osoittanut, että se voidaan lakkauttaa klassiseen siirtymäjärjestelmään kuuluvien tuotteiden osalta ilman vaaraa Portugalin markkinoiden vääristymisestä,
täydentävän kaupan järjestelmään Portugalin liittymisen toisen vaiheen aikana kuuluvista tuotteista 11 päivänä joulukuuta 1990 annetussa neuvoston asetuksessa (ETY) N:o 3659/90(2) vahvistettiin luettelo vaiheittaisiin siirtymäjärjestelmiin kuuluvista tuotteista, joihin tätä järjestelmää sovelletaan; kokemus on osoittanut, että näiden tuotteiden osalta tämän järjestelmän ylläpitäminen on Portugalin markkinoiden tasapainon kannalta välttämätöntä ainoastaan tässä asetuksessa mainittujen tuotteiden osalta, ja
edellä esitettyjen seikkojen vuoksi olisi määritettävä uudestaan Portugaliin toimitettavien, kyseiseen järjestelmään kuuluvien tuotteiden luettelo ja kumottava asetus (ETY) N:o 3659/90,
ON ANTANUT TÄMÄN ASETUKSEN,
1 artikla
Portugalin toimitusten osalta liittymisasiakirjan 249 artiklassa tarkoitettua täydentävän kaupan järjestelmää sovelletaan kyseisen asiakirjan 250, 251 ja 252 artiklassa määrätyillä edellytyksillä ainoastaan seuraaviin tuotteisiin.
1) Naudanliha
TAULUKON PAIKKA
2) Hedelmät ja vihannekset
TAULUKON PAIKKA
3) Siat ja sianliha
TAULUKON PAIKKA
Edellä 3 kohdassa mainittujen tuotteiden osalta täydentävän kaupan järjestelmää sovelletaan kuitenkin ainoastaan siihen päivään asti, jona Portugali julistetaan vapaaksi afrikkalaisesta sikarutosta.
2 artikla
Komissio tutkii 1 artiklassa mainittujen tuotteiden luetteloon kaupan kehityksen mukaan mahdollisesti tehtävät muutokset ja esittää neuvostolle tarvittaessa aiheelliset ehdotukset.
3 artikla
Kumotaan asetus (ETY) N:o 3659/90.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1993.